Escultura

context: Els artistes grecs del segle d'or (segle v aC) tenien un cànon propi que s'ha atribuït a l'escultor Policlet; aquest cànon ha anat experimentant variacions al llarg de la història. Destaquen dos autors: Albrecht Dürer i Leon Battista Alberti. Dürer, en els seus darrers anys de vida, redactà el Tractat de les proporcions del cos –editat pòstumament el 1528–, una recopilació dels estudis teòrics que existien sobre el cànon humà.[104] Alberti estigué molt interessat en la recerca de les regles, tant teòriques com pràctiques, que havien d'orientar el treball dels artistes; en les seves obres recull alguns cànons i, per exemple, a De statua exposa les proporcions del cos humà.[105]
qas: answers: text: un cànon propi
question: Què tenien els artistes grecs del segle d'or?

answers: text: a l'escultor Policlet
question: A qui s'ha atribuït el cànon propi que tenien els artistes grecs del segle d'or?

answers: text: Albrecht Dürer i Leon Battista Alberti. Dürer
question: Quins autors destaquen?

answers: text: les proporcions del cos humà
question: Què exposa Alberti a De statua?

context: Les planxes de coure, bronze, or i argent es poden utilitzar en la tècnica de l'elaboració directa, que es treballa amb un martell, burins i punxons. En les peces petites o en baixos relleus s'utilitza el repussat. Per a la realització d'una escultura exempta i d'una mida més gran s'utilitza un cos dur, normalment de fusta. Aquest cos es cobreix amb betum per a una millor adhesió de les xapes que es fixen amb claus o amb costures mitjançant fils metàl·lics; cal anar copejant el metall i, per poder prosseguir, cal escalfar les làmines per obtenir elasticitat al metall. Després d'aquesta primera fase, l'obra es va retocant amb els burins i els punxons. Antigament aquestes escultures es realitzaven per al seu ús com a reliquiaris, i es deixava l'interior buit per a la custòdia de relíquies.[79] Els metalls més usats són:
qas: answers: text: amb un martell, burins i punxons
question: Amb què es treballa la tècnica de l'elaboració directa?

answers: text: de coure, bronze, or i argent
question: Quines planxes es poden utilitzar en la tècnica de l'elaboració directa?

answers: text: el repussat
question: Què s'utilitza en les peces petites?

answers: text: per a una millor adhesió de les xapes
question: Per a què es cobreix el cos de fusta amb betum?

answers: text: amb claus o amb costures mitjançant fils metàl·lics
question: Com es fixen les xapes al cos de fusta?

context: Giambologna és el que presenta en la seva escultura, com a El rapte de les sabines, l'estil del manierisme. A la fi del cinquecento, els escultors van tractar les figures allargant-ne les proporcions i mostrant uns posats artificials i oposats –dona i home, vellesa i joventut, bellesa i lletgesa– i amb la sinuositat d'unes formes (serpentinata), una espècie de moviment de rotació de les figures i els grups escultòrics.[28] El concili de Trento (1545-1563) va marcar una nova orientació en les imatges religioses; Gian Lorenzo Bernini –l'autor de David, Apol·lo i Dafne i Èxtasi de Santa Teresa–, va ser l'escultor que més va influir en l'escultura barroca, en la qual se cerquen efectes emotius i dramàtics.[29] A França destaca l'obra de Simon Guillain i Jacques Sarrazin fent retrats de la noblesa, la tomba del cardenal Richelieu realitzada per François Girardon i les escultures del jardí del Palau de Versalles de Pierre Puget.[30] En aquest període, la producció d'escultura religiosa a Espanya és sorprenent, amb escultures per a interiors d'esglésies, façanes, devocions particulars i per a les processons de Setmana Santa; van sorgir dues escoles: la castellana i l'andalusa. Entre els escultors es poden destacar Gregorio Fernández, Juan Martínez Montañés, Francisco Salzillo, Pedro de Mena i Alonso Cano.[31]
qas: answers: text: manierisme
question: Quin estil presenta Giambologna en la seva escultura El rapte de les sabines?

answers: text: El concili de Trento
question: Què va marcar una nova orientació en les imatges religioses?

answers: text: Gian Lorenzo Bernini
question: Qui és l'autor de l'Èxtasi de Santa Teresa?

answers: text: François Girardon
question: Qui va realitzar la tomba del cardenal Richelieu?

answers: text: Gregorio Fernández, Juan Martínez Montañés, Francisco Salzillo, Pedro de Mena i Alonso Cano
question: Quin escultors espanyols destaquen en aquesta època?

context: Al Japó cal destacar unes petites estàtues religioses o funeràries amb una decoració geomètrica del període Jōmon (segle VII aC) i uns ídols de terracota amb forma animal, anomenats haniwa, trobats en unes tombes del període Yayoi (finals del segle iii). Durant el període Asuka, sota la influència del budisme, es produeix un desenvolupament de l'escultura de la mà d'un artista xinès, Kuratsukuri Tori, que va entrar al servei de l'emperador. Altres escultors van aportar influències coreanes i tots van realitzar imatges del Buda (Maitreya) amb bronze, fusta i terracota. Al segle xi, durant el període Kamakura, l'escultor Jōcho va aconseguir un gran renom i va tenir nombrosos deixebles; s'esculpien divinitats d'aspecte terrible per tal d'espantar les forces malèfiques. L'escultura, però, va quedar relegada a un segon terme i es prioritzà la pintura. Durant el període Azuchi-Momoyama destaquen algunes escultures de monjos zen i màscares per a actors del teatre Noh.[60]
qas: answers: text: geomètrica
question: Com era la decoració de les estàtues del període Jōmon?

answers: text: forma animal
question: Quina forma tenien els ídols de terracota?

answers: text: haniwa
question: Com s'anomenaven els ídols de terracota amb forma animal?

answers: text: en unes tombes del període Yayoi
question: On van ser trobats els haniwa?

answers: text: durant el període Kamakura
question: Quan va aconseguir un gran renom l'escultor Jōcho?

context: A mitjans del segle xviii, les orientacions de Winckelmann «d'alimentar el bon gust en les fonts directes i prendre exemple de les obres dels grecs» va fer que molts artistes es dediquessin a copiar en lloc d'imitar; arribava el neoclassicisme. L'obra de Jean-Antoine Houdon, originalment barroca, va adoptar un caràcter serè i un verisme sense detalls anecdòtics, en un procés per aconseguir la bellesa ideal de l'antiguitat; va retratar molts personatges del moment, com Napoleó, Jean de la Fontaine, Voltaire o George Washington. L'escultor més conegut i innovador, però, fou l'italià Antonio Canova, un autor molt versàtil a cavall entre el barroc, el rococó i el neoclassicisme. Per la seva banda, la producció de Bertel Thorvaldsen segueix la línia més ortodoxa del neoclassicisme, amb una expressió més freda i estàtica.[32] A Catalunya, cal destacar Damià Campeny, el qual va anar a Itàlia i va rebre la influència de Canova, igual que l'andalús José Álvarez Cubero.[33]
qas: answers: text: les orientacions de Winckelmann
question: Què va fer a mitjans del segle xviii que molts artistes es dediquessin a copiar en lloc d'imitar?

answers: text: barroca
question: Com era originalment l'obra de Jean-Antoine Houdon?

answers: text: Napoleó, Jean de la Fontaine, Voltaire o George Washington
question: Quins personatges de l'època va retratar Jean-Antoine Houdon?

answers: text: el barroc, el rococó i el neoclassicisme
question: Quins estils seguien les obres de Antonio Canova?

answers: text: Damià Campeny
question: Quin català va rebre influència de Canova?

context: La història de l'escultura a l'Índia es remunta al 2500 aC, a la cultura de la vall de l'Indus. En excavacions arqueològiques a Harappa i Mohenjo-Daro s'han trobat una gran varietat d'escultures en terracota de figures humanes. S'hi observen símbols relacionats amb la fertilitat; destaca també una Ballarina de bronze i un Bust d'un rei-sacerdot d'esteatita.[54] Durant l'imperi Maurya (segle iii aC) es realitzaren grans columnes i capitells amb temes d'animals, com el Capitell dels lleons, a Sarnath; també escultures de divinitats (Yaksi, museu de Patna).[55] A la regió de Gandhara, durant l'imperi Kushan, es desenvolupà amb la influència del budisme i l'hinduisme un tipus d'art catalogat com a «grecobúdic» a causa de la influència de la Grècia clàssica en les imatges del Buda realitzades en aquest període.[56] Durant l'imperi Gupta es va crear un «art clàssic» de línies pures i formes harmonioses, amb imatges de les divinitats (Brahma, Vishnú i Shiva). Al sud de l'Índia, a Mahabalipuram, hi ha uns temples excavats en la roca decorats amb uns relleus magnífics, com el Descens del Ganges de l'època de la dinastia dels Pal·lava. Des del segle VIII l'erotisme és tema predominant en les escenes de molts temples, on es representen il·lustracions del Kama Sutra. Malgrat la conquesta musulmana, al sud va continuar la tradició escultòrica, tot i que va anar incorporant un barroquisme vigent fins al segle xviii.[57]
qas: answers: text: al 2500 aC
question: A quan es remunta la història de l'escultura al'Índia?

answers: text: una gran varietat d'escultures en terracota de figures humanes
question: Què s'han trobat a les excavacions d'Harappa i Mohenjo-Daro?

answers: text: Durant l'imperi Maurya
question: En quina època es va realitzar el Capitell dels lleons a Sarnath?

answers: text: pures
question: Com eren les línies de l'«art clàssic» que es va crear durant l'imperi Gupta?

answers: text: Al sud de l'Índia
question: On és Mahabalipuram?